ai4bharat/Pralekha huggingface dataset:
புவி அறிவியல் அமைச்சகம்
தென்மேற்கு பருவமழை விரைவாக தொடங்குவதற்கான சாதக சூழ்நிலை ஏற்பட்டு வருகிறது
சில மத்திய அரபிக் கடல் பகுதிகள், கர்நாடகா, தமிழ்நாடு, புதுச்சேரி மற்றும் காரைக்கால், வங்கக் கடலின் தென்மேற்கு மற்றும் கிழக்கு மத்திய பகுதிகள், வங்கக்கடலின் தென்கிழக்கு மற்றும் மேற்கு மத்தியப் பகுதி ஆகியவற்றில் தென்மேற்கு பருவமழை அடுத்த 2 நாட்களில் விரைவாகத் தொடங்குவதற்கான சாதக சூழ்நிலை ஏற்பட்டு வருகிறது.
மேற்கு சலனம் காரணமாக அடுத்த 2 நாட்களில் மேற்கத்திய இமாலயப் பகுதிகளில் பரவலானது முதல் மிகப் பரவலானது வரையிலான மழை /இடியுடன் கூடிய மழை பெய்யக்கூடும். அதே காலத்தில் வடமேற்கு இந்தியாவின் சமவெளிப் பகுதிகளில் பரவலாக மழை /இடியுடன் கூடிய மழை பெய்யக்கூடும்.
(அடுத்த 4-5 தினங்களில் மேற்கு கடலோரப் பகுதிகளில் மிகப் பரவலான மழை /இடியுடன் கூடிய மழை பெய்யக்கூடும். அதே காலத்தில் குஜராத், மகாராஷ்டிராவின் உட்பகுதிகள், ஆந்திரப் பிரதேசம், தெலுங்கானா, கர்நாடகத்தின் உட்பகுதிகள், தமிழ்நாடு ஆகியவற்றில் ஆங்காங்கே மழைப் பொழிவு இருக்கும். அடுத்த 3 நாட்களுக்கு கேரளா, கொங்கன், கோவா
ஆகியவற்றில் ஒருசில இடங்களில் கன மழையும், அடுத்த 24 மணி நேரத்தில் கர்நாடகாவின் கடலோரப் பகுதிகளில் கன மழையும் இருக்கும்.
தகவல் மற்றும் ஒலிபரப்பு அமைச்சகம்
திரைப்படங்களை ரசிகர்கள் உண்மையாக உணர்வதற்கு ஒலி முக்கியம்; திரைப்படத்தின் காட்சிகளோடு ஒலி மற்றும் வசனம் சரியாக பொருந்த வேண்டும்
கோவாவில் நடைபெற்று வரும் 51-வது இந்திய சர்வதேச திரைப்பட திருவிழாவில் இன்று ஏற்பாடு செய்யப்பட்ட சொற்பொழிவில் பேசிய பேராசிரியர் மது அப்சரா, திரைப்படங்களை ரசிகர்கள் உண்மையாக உணர்வதற்கு ஒலி முக்கியம்; திரைப்படத்தின் காட்சிகளோடு ஒலி மற்றும் வசனம் சரியாக பொருந்த வேண்டும் என்று கூறினார்.
இந்திய திரைப்பட மற்றும் தொலைக்கட்சி நிறுவனத்தின் ஒலிப்பதிவு மற்றும் வடிவமைப்பு துறையின் இணை பேராசிரியரான அவர், ஓடிடி தளம் மூலம் திரைப்பட ரசனை அமர்வில் ‘திரைப்படங்களில் ஒலி வடிவமைப்பு’ என்னும் தலைப்பில் பேசினார்.
“ஒலிக்கு, குறிப்பாக இயற்கை மற்றும் சுற்றுச்சூழலில் கேட்கும் சத்தங்களுக்கு, செவிமடுக்க வேண்டும். திரைப்படத்தை விவரிப்பதற்கு அவை உதவும்,” என்று அவர் கூறினார். ஒலிவாங்கியை பரிசோதிப்பதின் அவசியத்தை குறித்து பேசிய அவர், அனைத்து ஒலிகளையும் ஒன்றாக இணைத்து விட முடியாது என்றார். ஆனால், தேவைப்படும் இடங்களில் அவற்றை மேம்படுத்திக் கொள்ளலாம் என்றார்.
சட்டம் மற்றும் நீதித்துறை அமைச்சகம்
சிறப்பு அமர்வுகள் அமைத்தல்
அரசியலமைப்பின் பிரிவு 145   மற்றும் அதன் பிரிவு  இன் படி, மேல்முறையீடுகள் மற்றும் மேல்முறையீடு தொடர்பான பிற வழக்குகளை விசாரிப்பதற்கான அதன் சொந்த நடைமுறையை ஒழுங்குபடுத்துவதற்கான விதிகளை உருவாக்க உச்ச நீதிமன்றத்திற்கு அதிகாரம் உள்ளது, மேலும் அத்தகைய நோக்கங்களுக்காக அமர வேண்டிய குறைந்தபட்ச நீதிபதிகளின் எண்ணிக்கையை நிர்ணயிக்கலாம். உச்ச நீதிமன்றம் கடந்த காலங்களில் மற்றும் அதன் முடிவுகளின்படி, வெவ்வேறு விஷயங்களை உள்ளடக்கிய வழக்குகளைக் கையாள சிறப்பு அமர்வுகளை அமைத்துள்ளது. இந்த விவகாரம் முதன்மையாக நீதிமன்றத்தின் அதிகார வரம்பிற்குள் வருவதால், இந்த நீதிமன்றத்தில் சிறப்பு அமர்வுகளை அமைப்பதில் அரசுக்கு எந்த பங்கும் இல்லை.
சிறப்பு அமர்வுகளை அமைப்பது குறித்து உச்ச நீதிமன்றம் அளித்த தகவலின்படி, நவம்பர் 2022 முதல், உச்சநீதிமன்ற தலைமை நீதிபதியால் ஆறு சிறப்பு அமர்வுகள் அமைக்கப்பட்டுள்ளன; இத்தகைய சிறப்பு அமர்வுகளின் அமர்வு ஒவ்வொரு புதன் மற்றும் வியாழக்கிழமைகளில் நடைபெறுகிறது, அவை "வழக்கமான விசாரணை நாட்கள்" என்று பெயரிடப்பட்டுள்ளன.
 மரண குறிப்பு வழக்குகள் மற்றும் குற்றவியல் வழக்குகள்;
 நிலம் கையகப்படுத்துதல் மற்றும் கோரிக்கை விவகாரங்கள்;
 நட்டஈடு விடயங்கள் மற்றும் பாவனையாளர் பாதுகாப்பு தொடர்பான விடயங்கள்
 மறைமுக வரி விவகாரங்கள் மற்றும் நடுவர் விவகாரங்கள்
 சேவை விடயங்கள் மற்றும்
 நேரடி வரி விடயங்கள்.
இத்தகவலை மத்திய சட்டம் மற்றும் நீதித்துறை அமைச்சர் அர்ஜூன் ராம் மேக்வால் மக்களவையில் இன்று எழுத்துப்பூர்வமாக அளித்த பதிலில் தெரிவித்துள்ளார்.
https://pib.gov.in/PressReleasePage.aspx?PRID=1943717
அறிவியல் மற்றும் தொழில்நுட்பத்துறை
குளோபல் பயோ இந்தியாவின் இரண்டாவது பதிப்பு 2021 மார்ச் 1 முதல் 3 வரை டிஜிட்டல் தளத்தில் நடைபெறவிருக்கிறது
இந்திய உயிரி தொழில்நுட்பத் துறையின் பலம் மற்றும் வாய்ப்புகளை தேசிய மற்றும் சர்வதேச அளவில் வெளிப்படுத்தும் விதமாக, குளோபல் பயோ இந்தியாவின் இரண்டாவது பதிப்பு 2021 மார்ச் 1 முதல் 3 வரை டிஜிட்டல் தளத்தில் நடைபெறவிருக்கிறது.
ஐந்து டிரில்லியன் அமெரிக்க டாலர் மதிப்பிலான பொருளாதாரத்தை எட்டும் இலட்சியத்திற்கு உயிரி தொழில்நுட்பத் துறை பெரும் பங்காற்றும் என்று எதிர்பார்க்கப்படுகிறது.
2025-ஆம் ஆண்டுக்குள் 150 பில்லியன் அமெரிக்க டாலர்கள் மதிப்பிலான உயிரி பொருளாதாரத்தை கட்டமைப்பதற்கு தேவையான ஆதரவை இந்திய அரசு வழங்கி வருகிறது.
இந்த வருட குளோபல் பயோ இந்தியாவின் மையக் கருவாக 'வாழ்க்கையை மாற்றி அமைத்தல்' இருக்கும். 'உயிரி அறிவியலில் இருந்து உயிரி பொருளாதாரத்தை நோக்கி' என்பது இம்மாநாட்டின் கோஷமாக இருக்கும்.
இந்திய அரசின் அறிவியல் மற்றும் தொழில்நுட்ப அமைச்சகத்தின் உயிரி தொழில்நுட்பத் துறை, தனது பொதுத்துறை நிறுவனமான உயிரி தொழில்நுட்ப தொழில்கள் ஆராய்ச்சி உதவி குழு, இந்திய தொழில் கூட்டமைப்பு, உயிரி தொழில்நுட்பம் சார்ந்த தொழில் நிறுவனங்களின் சங்கம் மற்றும் இன்வெஸ்ட் இந்தியா ஆகியவற்றுடன் இணைந்து இதை நடத்துகிறது.
50க்கும் மேற்பட்ட நாடுகளில் இருந்து 200க்கும் அதிகமான கண்காட்சியாளர்கள், ஐந்து ஆயிரத்துக்கும் அதிகமான பிரமுகர்கள், ஆயிரத்துக்கும் அதிகமான புது நிறுவனங்கள் இம்மாநாட்டில் கலந்து கொள்கின்றன.
மேலும் விவரங்களுக்கு இந்த ஆங்கில செய்திக் குறிப்பை பார்க்கவும்:
https://pib.gov.in/PressReleasePage.aspx?PRID=1700788
(Visitor Counter : 194
பிரதமர் அலுவலகம்
ஆபரேஷன் கங்கா நடவடிக்கை இந்தியாவின் அசைக்க முடியாத உணர்வைப் பிரதிபலிக்கிறது: பிரதமர்
உக்ரைனிலிருந்து இந்தியர்களை வெளியேற்றுவதற்கான ஆபரேஷன் கங்கா பற்றிய புதிய ஆவணப்படம், ஆபரேஷன் தொடர்பான அம்சங்கள் பற்றி கூடுதல் தகவல்களைத் தருவதாக இருக்கும் என்று பிரதமர் திரு நரேந்திர மோடி கூறினார்.
ட்விட்டரில் பிரதமர் கூறியிருப்பதாவது:
"எவ்வளவு கடினமான சவாலாக இருந்தாலும் நமது மக்களுடன் நிற்கும் உறுதியான முடிவை ஆபரேஷன் கங்கா நடவடிக்கை குறிக்கிறது. இது இந்தியாவின் அசைக்க முடியாத நம்பிக்கை உணர்வையும் பிரதிபலிக்கிறது. இந்த ஆவணப்படம், ஆபரேஷன் தொடர்பான அம்சங்கள் பற்றி கூடுதல் தகவல்களைத் தருவதாக இருக்கும்."
பொருளாதார விவகாரங்களுக்கான மத்திய அமைச்சரவைக் குழு
கரும்பு விவசாயிகளுக்கு நிலுவை தர சர்க்கரை ஆலைகளுக்கு நிதி: அமைச்சரவை ஒப்புதல்
மத்திய பொருளாதார விவகாரத் துறைக்கான அமைச்சரவைக் குழுக் கூட்டம் பிரதமர் திரு. நரேந்திர மோடி தலைமையில் இன்று  நடைபெற்றது. 2017-18ம் ஆண்டு சர்க்கரை ஆலைகள் பிழிவதற்காக விவசாயிகளிடமிருந்து கொள்முதல் செய்யும் கரும்புக்கு குவிண்டால் ஒன்றுக்கு ரூ. 5.50 என்ற அளவில் நிதியுதவி அளிப்பதற்கு அமைச்சரவைக் கூட்டத்தில் ஒப்புதல் அளிக்கப்பட்டது. இதன் மூலம் விவசாயிகளுக்கு அவர்கள் தர வேண்டிய நிலுவைத் தொகையை செலுத்தலாம்.
இது குறித்த விவரம்:
- சர்க்கரை ஆலைகள் சார்பில் அரசே விவசாயிகளுக்கு நேரடியாக நிதியை வழங்கும்.
- விவசாயிகளுக்குத் தரவேண்டிய முந்தைய ஆண்டு நிலுவைத் தொகையுடன் கரும்பு கொள்முதல் விலையில் அந்த நிதி ஈடு செய்யப்படும்.
- அதன் பிறகும் ஏதேனும் நிலுவைத் தொகை இருந்தால், அது சர்க்கரை ஆலைகளின் கணக்கில் செலுத்தப்படும்.
அரசு முடிவு செய்யும் நிபந்தனைகளைப் பூர்த்தி செய்யும் சர்க்கரை ஆலைகளுக்கு இந்த நிதியுதவி அளிக்கப்படும்.
சர்க்கரைக்கு சீரான, நியாயமான விலை தொடரும் வகையிலும் சர்க்கரை ஆலைகளில் பணப்புழக்கம் சீராக இருக்கும் வகையிலும் கரும்புக்கு விவசாயிகளுக்குச் செலுத்த வேண்டிய நிலுவை விலையைச் செலுத்தவும் கீழ்க்கண்ட முடிவுகளை கடந்த மூன்று மாதங்களாக அரசு மேற்கொண்டு வருகிறது.
அ) விவசாயிகளின் நலனுக்காக இறக்குமதி சர்க்கரை மீதான சுங்கத் தீர்வை 50 சதவீதத்திலிருந்து 100 சதவீதமாக அதிகரித்தல்.
ஆ) 2018ம் ஆண்டு பிப்ரவரி, மார்ச் மாதங்களில் சர்க்கரை உற்பத்தி நிறுவனங்களின் பங்குகளை மீட்பதன் உச்ச வரம்பை மாற்றுவது.
இ) சர்க்கரை ஆலைகளுக்கு ஊக்கமளிக்கும் விதத்தில் சர்க்கரை ஏற்றுமதியை அதிகரிப்பதற்காக சர்க்கரை ஏற்றுமதியின் மீதான சுங்க வரியை அரசு முழுமையாக விலக்கிக் கொண்டது.
.
சுகாதாரம் மற்றும் குடும்ப நலத்துறை அமைச்சகம்
கொவிட்-19 அண்மைத் தகவல்
தேசிய தடுப்பூசித் திட்டத்தின் கீழ் இந்தியா இதுவரை 102.27 தடுப்பூசி டோஸ்கள் செலுத்தியுள்ளது. .
கடந்த 24 மணி நேரத்தில் 14,306 பேருக்கு புதிதாக தொற்று ஏற்பட்டுள்ளது.
குணமடைந்தோர் விகிதம் தற்போது 98.18 சதவீதம்; 2020 மார்ச் மாதத்திற்குப்பின் இதுவே அதிகமான அளவு.
கடந்த 24 மணி நேரத்தில் 18,762 பேர் குணமடைந்துள்ளனர். இதுவரை குணமடைந்தோர் மொத்த எண்ணிக்கை 3,35,67,367 என அதிகரித்துள்ளது.
கொவிட் சிகிச்சை பெறுபவர்களின் சதவீதம் மொத்த பாதிப்பில் 1 சதவீதத்துக்கும் கீழ் குறைந்து தற்போது 0.49 சதவீதமாக உள்ளது. 2020 மார்ச் மாதத்திற்குப் பின், இது மிகக் குறைந்த அளவு.
இந்தியாவில் கொவிட் சிகிச்சை பெறுபவர்களின் எண்ணிக்கை 1,67,695; இது 239 நாட்களில் மிகவும் குறைந்த அளவு.
வாராந்திர பாதிப்பு விகிதம்  கடந்த 31 நாட்களாக 2 சதவீதத்துக்கும் குறைவாக உள்ளது.
தினசரி பாதிப்பு விகிதம்  கடந்த 21 நாட்களில் 2 சதவீதத்துக்கும் குறைவாக உள்ளது.
இதுவரை மொத்தம் 60.07 கோடி கொவிட் பரிசோதனைகள் செய்யப்பட்டுள்ளன.
மேலும் தகவல்களுக்கு, இந்த ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1765878
குடியரசுத் தலைவர் செயலகம்
ஆகஸ்ட் 22 முதல் 24 வரை குடியரசுத் தலைவர் கோவா பயணம்
குடியரசுத் தலைவர் திருமதி திரௌபதி முர்மு 2023 ஆகஸ்ட் 22 முதல் 24 வரை கோவாவில் பயணம் மேற்கொள்கிறார்
2023, ஆகஸ்ட் 22 அன்று கோவாவில் உள்ள ஆளுநர் மாளிகையில் கோவா அரசு ஏற்பாடு செய்துள்ள குடிமக்கள் வரவேற்பு நிகழ்ச்சியில் குடியரசுத் தலைவர் கலந்து கொள்கிறார். நிகழ்ச்சியில், வன உரிமைச் சட்டத்தின் கீழ் தேர்ந்தெடுக்கப்பட்ட பயனாளிகளுக்கு 'ஆவணங்கள்' வழங்குகிறார்.
2023, ஆகஸ்ட் 23 அன்று, கோவா பல்கலைக்கழகத்தின் 34 வது பட்டமளிப்பு விழாவில் குடியரசுத் தலைவர் கலந்து கொள்கிறார். கோவாவின் ஆளுநர் மாளிகையில் கோவா பழங்குடி குழுக்களின் உறுப்பினர்களுடன் கலந்துரையாடுகிறார்.
பாதுகாப்பு அமைச்சகம்
‘டேக்டிக்கல் லேன் ரேடியோ’ கொள்முதல் செய்வதற்கு ஐடெக்ஸ் நிறுவனம் மூலம் இந்திய ராணுவம் ஒப்பந்தத்தில் கையெழுத்திட்டுள்ளது
இந்தியாவில் உற்பத்தி என்ற உறுதிப்பாட்டின் தொடர்ச்சியாக ஐடெக்ஸ் நிறுவனம் மூலம் 2-வது கொள்முதல் ஒப்பந்தத்தில் இந்திய ராணுவம் 2023 ஜூன் 9 அன்று கையெழுத்திட்டது. பெங்களூரில் உள்ள ஆஸ்ட்ரோம் டெக் என்ற தனியார் நிறுவனத்தில் உள்நாட்டிலேயே தயாரிக்கப்பட்ட ‘டேக்டிக்கல் லேன் ரேடியோ’ கொள்முதலுக்கு ஒப்பந்தம் செய்யப்பட்டுள்ளது. இந்த ஒப்பந்தத்தில் ராணுவத்தின் துணைத் தளபதி லெப்டினன்ட் ஜெனரல் எம்வி சுசீந்திர குமார் முன்னிலையில் ஒப்பந்தம் கையெழுத்தானது.
‘டேக்டிக்கல் லேன் ரேடியோ’ என்பது உயர்ந்த அலைவரிசையுடன் நவீன தொழில்நுட்பம் கொண்ட கம்பியில்லா வானொலியாகும். இதன் மூலம் நம்பகமான, பாதுகாப்பான தகவல் பரிமாற்றம் செய்யமுடியும். இதில் விரிவான பாதுகாப்பு அம்சங்கள் இணைக்கப்பட்டுள்ளன. ஒரே கருவியை எந்தவித தடங்கலும் இல்லாமல் 48 மணி நேரம் தொடர்ச்சியாக இயக்க முடியும் என்பது குறிப்பிடத்தக்கது.
ஐடெக்ஸ் நிறுவனம் 2018-ஆம் ஆண்டு பிரதமர் நரேந்திர மோடியால் தொடங்கப்பட்டது. ஆராய்ச்சி மற்றும் மேம்பாட்டு நிறுவனங்கள், கல்வி நிறுவனங்கள், எம்எஸ்எம்இ உள்ளிட்ட தொழில்நிறுவனங்கள், ஸ்டார்ட் அப் நிறுவனங்கள், தனிநபர் கண்டுபிடிப்பாளர்கள் ஈடுபாட்டுடன் பாதுகாப்பு மற்றும் விண்வெளி தொடர்பான தொழில்நுட்ப மேம்பாட்டிற்கு ஊக்கம் அளிப்பது இந்த நிறுவனத்தின் நோக்கமாகும்.
மேலும் விவரங்களுக்கு இந்த ஆங்கிலச் செய்திக் குறிப்பைக் காணவும் https://pib.gov.in/PressReleasePage.aspx?PRID=1931075
-----
AP/SMB/KPG/GK
(Visitor Counter : 93
பிரதமர் அலுவலகம்
நாடாளுமன்ற வளாகத்தில் லால் பகதூர் சாஸ்திரிக்கு பிரதமர் மரியாதை
முன்னாள் பிரதமர் லால் பகதூர் சாஸ்திரியின் பிறந்தநாளையொட்டி, நாடாளுமன்ற வளாகத்தில் இன்று அவருக்கு பிரதமர் திரு நரேந்திர மோடி மரியாதை செலுத்தினார்.
பிரதமர் அலுவலகம் வெளியிட்டுள்ள ட்விட்டர் பதிவில் கூறியிருப்பதாவது;
‘’ இன்று காலையில், பிரதமர் திரு நரேந்திர மோடி நாடாளுமன்ற வளாகத்தில் லால் பகதூர் சாஸ்திரிக்கு மரியாதை செலுத்தினார்’’
சட்டம் மற்றும் நீதித்துறை அமைச்சகம்
சட்டம் மற்றும் நீதித் துறையில் ஒத்துழைப்பு மற்றும் கூட்டு ஆலோசனைக் குழுவை நிறுவுதல் குறித்து இந்தியா மற்றும் இங்கிலாந்து இடையேயான ஒப்பந்தத்திற்கு மத்திய அமைச்சரவை ஒப்புதல்
சட்டம் மற்றும் நீதித் துறையில் ஒத்துழைப்பு மற்றும் கூட்டு ஆலோசனைக் குழுவை நிறுவுதல் குறித்து இந்தியா மற்றும் இங்கிலாந்து இடையேயான புரிந்துணர்வு ஒப்பந்தத்திற்கு பிரதமர் திரு. நரேந்திர மோடி தலைமையிலான ஒப்புதல் மத்திய அமைச்சரவை அளித்துள்ளது.
சட்ட நிபுணர்கள், அரசாங்க அதிகாரிகள் ஆகியோரின் துறை சார்ந்த அனுபவங்களை பரிமாறுதல் மற்றும் அவர்களின் பயிற்சி மற்றும் பல்வேறு நீதிமன்றங்களில் உள்ள வழக்குகளை பயனுள்ள பயனுள்ள சட்ட உதவி முறையை கொண்டுவருதல் ஆகியவை மற்றும் கூட்டு ஆலோசனைக் குழுவை நிறுவுவதற்கான திட்டம் குறித்த பிரச்சினைகளை மற்றும் தேவைகளை இந்த புரிந்துணர்வு ஒப்பந்தம் நிறைவேற்றும்.
PIB Headquarters
கொவிட்-19 - பிஐபி செய்தித் தொகுப்பு
19.06.2020
கொவிட்-19 - பிஐபி செய்தித் தொகுப்பு
- ரசாயனம் மற்றும் உரங்கள் அமைச்சகம்
- உணவுப் பதப்படுத்துதல் தொழிற்சாலைகள் அமைச்சகம்
- சுகாதாரம் மற்றும் குடும்ப நலத்துறை அமைச்சகம்
- வீட்டு வசதி மற்றும் நகர்ப்புற வறுமை ஒழிப்பு அமைச்சகம்
- தொழிலாளர் மற்றும் வேலைவாய்ப்பு அமைச்சகம்
- அறிவியல் மற்றும் தொழில்நுட்பத்துறை
- பழங்குடியினர் நலத்துறை அமைச்சகம்
(Visitor Counter : 218
பாதுகாப்பு அமைச்சகம்
ராணுவ வீரர்களுக்கு சிறுதானியங்கள்
ராணுவத்தில் பணியாற்றும் அனைத்துப் பிரிவு ஊழியர்களுக்கும் சிறுதானியங்கள் வழங்கப்பட உள்ளதாக அறிவிக்கப்பட்டுள்ளது. 2023ம் ஆண்டை சர்வதேச சிறுதானிய ஆண்டாக ஐ நா அறிவித்துள்ள நிலையில், சிறுதானியங்களை உலக நாடுகளுக்கு முன்னெடுத்துச் செல்லும் நடவடிக்கைகளை மத்திய அரசு மேற்கொண்டு வருகிறது. இதன் ஒரு பகுதியாக, ராணுவ வீரர்களுக்கு பாரம்பரிய உணவான சிறுதானியங்களை விநியோகம் செய்ய முடிவெடுக்கப்பட்டுள்ளது. இந்த சிறுதானியங்கள் ராணுவ வீரர்களுக்கான பிரத்யேக ரேஷனில் விநியோகம் செய்யப்பட உள்ளன. அவ்வாறு சிறுதானியங்கள் ராணுவ வீரர்களுக்கு விநியோகம் செய்யப்படுவது 50 ஆண்டுகளுக்குப் பிறகு இதுவே முதன்முறையாகும்.
பாரம்பரிய சிறுதானிய உணவுகள் ஆரோக்கியத்திற்கு ஏற்றவை என்பதுடன், ஏராளமான ஆரோக்கிய பலன்களை நமக்கு அளிக்கிறது. குறிப்பாக, பருவ நிலை மாறுபாட்டால் உருவாக்கும் வாழ்வியல் சார்ந்த நோய்களிலிருந்து விடுபட சிறுதானியங்கள் கைகொடுக்கும். இதனைக் கருத்தில் கொண்டே ராணுவத்தில் பணியாற்றும் அனைத்து பிரிவினருக்கும் அன்றாட உணவில் சிறுதானியங்கள் சேர்க்கப்படுகின்றன.
-----
SM/ES/RS/KRS
(Visitor Counter : 97
பெட்ரோலியம் மற்றம் இயற்கை எரிவாயு அமைச்சகம்
பெட்ரோலியம் மற்றும் இயற்கை எரிவாயுத் துறையின் முக்கிய அறிவிப்புகள்
மாநிலங்களவை உறுப்பினர்களின் கேள்விகளுக்கு எழுத்து மூலம் பதிலளித்த மத்திய பெட்ரோலியம் மற்றும் இயற்கை எரிவாயுத் துறை அமைச்சர் திரு தர்மேந்திர பிரதான், கீழ்கண்ட தகவல்களை தெரிவித்தார்:
பெட்ரோலிய திட்டமிடுதல் மற்றும் பகுப்பாய்வுக் குழு அளித்த தகவலின் படி, ஏப்ரல்-ஜூலை 2020 காலகட்டத்தில், தோரயமாக 9,228 எம் எம் எஸ் சி எம் இயற்கை எரிவாயு உள்நாட்டிலேயே உற்பத்தி செய்யப்பட்டது, 9,228 எம் எம் எஸ் சி எம் நீர்ம எரிவாயு இறக்குமதி செய்யப்பட்டது.
517 கி.மீ நீளமுள்ள பரதீப்-ஹால்தியா-பரவுனி குழாய் திட்டத்தை இந்தியன் ஆயில் நிறுவனம் செயல்படுத்தி வருகிறது. 2020 ஆகஸ்ட் 31 வரை 43.4 சதவீதப் பணிகள் முடிக்கப்பட்டுள்ளதாக இந்தியன் ஆயில் நிறுவனம் தெரிவித்துள்ளது.
பெட்ரோல் மற்றும் டீசல் விலைகள் முறையே 2010 ஜூன் 26 மற்றும் 2014 அக்டோபர் 19 முதல் சந்தை நிலவரங்களுக்கேற்ப நிர்ணயிக்கப்படும் என்று அரசு முடிவு செய்தது. அது முதல், எண்ணெய் விற்பனை நிறுவனங்கள் சர்வதேச விலைகள் மற்றும் இதர விஷயங்களைக் கருத்தில் கொண்டு பெட்ரோல் மற்றும் டீசல் விலைகளை நிர்ணயித்து வருகின்றன.
பி எஸ் 6 எரிபொருள் தரம் மிக்கதென்று இந்தியன் ஆயில் நிறுவனம் தெரிவித்துள்ளது. இதன் உற்பத்திக்காக இந்திய நிறுவனங்கள் அதிக முதலீட்டை செய்துள்ளன. முதலீட்டை ஓரளவுக்கு ஈடு செய்யும் விதமாக 2020 ஏப்ரல் 1 முதல் விலை மாற்றியமைக்கப்பட்டது.
ஏழைக் குடும்பங்களின் பெண்களுக்கு இலவச சமையல் எரிவாயு இணைப்புகள் வழங்குவதற்காக பிரதமரின் உஜ்வால் திட்டம் 2016 மே 1-ஆம் தேதி தொடங்கப்பட்டது. இதன் இலக்கு 2019 செப்டம்பர் 7 அன்று எட்டப்பட்டது.
இத்திட்டத்தின் கீழ் 2016-17-ஆம் ஆண்டில் 200.3 லட்சம் இணைப்புகளும், 2017-18-ஆம் ஆண்டில் 155.7 லட்சம் இணைப்புகளும், 2018-19-ஆம் ஆண்டில் 362.9 லட்சம் இணைப்புகளும், 2019-20-ஆம் ஆண்டில் 82.64 லட்சம் இணைப்புகளும் வழங்கப்பட்டுள்ளன.
விரிவான தகவல்களுக்கு கீழ்க் காணும் ஆங்கில செய்திக் குறிப்புக்களைப் பார்க்கவும் :
https://pib.gov.in/PressReleasePage.aspx?PRID=1654934
பாதுகாப்பு அமைச்சகம்
விசாகப்பட்டினம் கடற்படை கப்பல் தளத்தின் அட்மிரல் கண்காணிப்பாளராக ரியர் அட்மிரல் ஐபி உத்தையா பொறுப்பேற்பு
ரியர் அட்மிரல் ஐபி உத்தையா, விசாகப்பட்டினம் கடற்படை கப்பல் தளத்தின் அட்மிரல் கண்காணிப்பாளராக பொறுப்பேற்றுக் கொண்டுள்ளார். மே 31 அன்று நடைபெற்ற விழாவில் ரியர் அட்மிரல் ஸ்ரீகுமார் நாயரிடமிருந்து அவர் பொறுப்பை பெற்றுக் கொண்டார்.
கடந்த 1987-ஆம் ஆண்டு ரியர் அட்மிரல் ஐபி உத்தையா, இந்தியக் கடற்படையில் சேர்ந்தார். கடல்சார் பொறியியலில் பி.டெக் பட்டமும், கணிதவியல் மாதிரி மற்றும் கணினி உருவகப்படுத்துதலில் எம்.டெக் பட்டமும், மூலோபாய படிப்புகளில் எம்.ஃபில் பட்டமும் பெற்றுள்ளார்.
தமது 33 ஆண்டுகால சேவையில், போர்க் கப்பல் வடிவமைப்பு இயக்குனரகம், பயிற்சி மையங்கள், கடற்படை கப்பல் தளங்கள் உள்ளிட்ட பல்வேறு பணிகளில் அவர் ஈடுபட்டுள்ளார்.
கடற்படை போர் கல்லூரி மாணவரான ரியர் அட்மிரல் உத்தையா,கடற்படை கப்பல் தளத்தில் சிறப்பாக பணியாற்றியதற்காக விஷிஸ்ட் சேவா பதக்கத்தை  வென்றுள்ளார். ரஷ்யா மற்றும் இந்திய கப்பல் தளங்களுடன் முக்கியமான போர் கப்பலை வடிவமைக்கும் ஒப்பந்தங்களை நிறைவேற்றுவதில் முதன்மை இயக்குனராக அவர் பணியாற்றியுள்ளார்.
ரியர் அட்மிரல் ஸ்ரீகுமார் நாயர் , துணை அட்மிரலாக பதவி உயர்வு பெற்று விசாகப்பட்டினத்தில் கடற்படைத் திட்டங்களின் தலைமை இயக்குனராகப் பொறுப்பேற்பார்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1723133
----
(Visitor Counter : 121
ரெயில்வே அமைச்சகம்
வாகன உற்பத்தி தொழிலின் தலைவர்களோடு அமைச்சர் திரு பியூஷ் கோயல் நடத்திய பேச்சுவார்த்தையை தொடர்ந்து வாகனங்களை அதிக அளவில் ரயில்களில் அனுப்ப முடிவு
வாகனங்களை இரயில்களில் அனுப்புவது குறித்து வாகன உற்பத்தி தொழிலின் தலைவர்களோடு ரயில்வே, வர்த்தகம் மற்றும் தொழில்கள், நுகர்வோர் நலன் மற்றும் உணவு மற்றும் பொது விநியோகம் அமைச்சர் திரு பியூஷ் கோயல் பேச்சுவார்த்தை நடத்தினர்.
வாகனங்களை எடுத்துச் செல்லும் தொழிலில் 20 சதவீத பங்கை 2021-22-ஆம் ஆண்டின் இறுதிக்குள்ளும், 30 சதவீத பங்கை 2023-24 ஆம் ஆண்டுக்குள்ளும் அடைய ரயில்வே இலக்கை நிர்ணயித்துள்ளது.
இந்திய வாகன உற்பத்தியாளர்கள் சங்கம் மற்றும் வாகன சக்கர உற்பத்தியாளர்கள் சங்கத்திற்கு அவர்களின் அனைத்து குறைகளையும் முன்னுரிமை அடிப்படையில் தீர்ப்பதாக இந்திய ரயில்வே உறுதி அளித்துள்ளது.
ரயில்களில் வாகனங்களை எடுத்துச் செல்வதற்கான முனைய கட்டணங்களில் இருந்து முழு விலக்கு அளிக்கப்பட்டுள்ளது.
ரயில்களில் வாகனங்களை எடுத்துச் செல்வதற்காக 7 புதிய முனையங்கள் 2020-ஆம் ஆண்டில் திறக்கப்பட்டுள்ளன.
டாடா மோட்டார்ஸ், ஹூண்டாய் மோட்டார்ஸ், போர்டு மோட்டார்ஸ், மஹிந்திரா அண்ட் மஹிந்திரா, ஹோண்டா இந்தியா மற்றும் மாருதி சுசுகி லிமிடெட் ஆகிவை இந்திய வாகன உற்பத்தியாளர்கள் சங்கத்தின் பிரதிநிதிகள் ஆவார்கள்.
இந்திய ரயில்வேயின் இந்த முடிவை வாகன சரக்கு ரயில் செயல்பாட்டாளர்கள் மற்றும் வாகன சக்கரங்கள் உற்பத்தியாளர்கள் வரவேற்றுள்ளனர்.
மேலும் விவரங்களுக்கு, இந்த ஆங்கில செய்தி குறிப்பை படிக்கவும்:
https://pib.gov.in/PressReleasePage.aspx?PRID=1663406
----
(Visitor Counter : 111
கலாசாரத்துறை அமைச்சகம்
புத்தபூர்ணிமா தினத்தில், மெய்நிகர் ‘வேசக் உலக கொண்டாட்டங்களில்’ பிரதமர் திரு.நரேந்திர மோடி இன்று உரையாற்றினார்.
புத்தபூர்ணிமா தினத்தில், ‘வேசக் உலகக் கொண்டாட்டங்களில்’ பிரதமர் திரு.நரேந்திர மோடி இன்று உரையாற்றினார். மெய்நிகர் நிகழ்ச்சியாக நடைபெற்ற இந்தக் கொண்டாட்டங்களில் கலாச்சாரத் துறை இணையமைச்சர்  மற்றும் சுற்றுலாத்துறை இணை அமைச்சர்  திரு பிரகலாத் படேல் மற்றும் இளைஞர் விவகாரம் மற்றும் விளையாட்டுத்துறைகளுக்கான இணை அமைச்சர் மற்றும் சிறுபான்மையினர் விவகாரத் துறை இணை அமைச்சர் கிரண் ரிஜிஜூ ஆகியோர் பங்கேற்றனர்.
முக்கிய உரையாற்றிய பிரதமர் திரு நரேந்திர மோடி, புத்த பிரானின் வாழ்க்கையும் போதனைகளும், செய்திகளும் உலகெங்கிலுமுள்ள மக்களின் வாழ்க்கையைத் தொடர்ந்து வளப்படுத்தி வருகிறது என்று கூறினார். அவரது செய்தி ஏதோ ஒரு சூழ்நிலைக்கு உட்பட்டதாகவோ அல்லது ஒரு குறிப்பிட்ட பொருளுக்கு உட்பட்டதாகவோ இல்லை. காலம் மாறியது. நிலைமைகள் மாறின. சமுதாயம் செயல்படும் முறை மாறியது. ஆனால் புத்தபிரானின் செய்தி மட்டும் நம்முடைய வாழ்க்கையில் தொடர்ந்து வந்து கொண்டிருக்கிறது. புத்தர் என்பது பெரும் வெறும் ஒரு பெயர் மட்டுமல்ல. அது ஒரு புனிதமான எண்ணம். ஒவ்வொரு மனித மனதிலும் துடித்துக்கொண்டிருக்கும் எண்ணம். மனிதகுலத்திற்கு வழிகாட்டும் எண்ணம்.
நண்பர்களே, புத்தபிரானின் ஒவ்வொரு வார்த்தையும், ஒவ்வொரு சொற்பொழிவும், மனித குலத்துக்கு சேவை செய்ய வேண்டும் என்ற இந்தியாவின் பொறுப்புணர்வுக்கு மேலும் வலுவூட்டுகிறது. புத்தம், இந்தியாவின் ஞானம் மற்றும் இந்தியாவின் தன்னுணர்வு - தன்னைத் தான் அறிதல் என்ற இரண்டிற்குமான சின்னமாகத் திகழ்கிறது. இத்தகைய தன்னுணர்வின் மூலமாக, இந்தியா ஒட்டு மொத்த சமுதாயத்தின், உலகம் முழுமைக்குமான, நன்மைக்காக பணியாற்றிக் கொண்டிருக்கிறது; இனியும் தொடர்ந்து பணியாற்றும். இந்தியாவின் முன்னேற்றம் என்பது உலக முன்னேற்றத்திற்கு எப்போதும் உதவியாகவே இருக்கும் என்றும் பிரதமர் கூறினார்.
திரு. நரேந்திர மோடியின் முழு உரைக்கு, இங்கே சொடுக்கவும்:
https://pib.gov.in/PressReleseDetailm.aspx?PRID=1621741
நிகழ்ச்சியில் பேசிய மத்திய கலாச்சாரத் துறை இணையமைச்சர்  மற்றும் சுற்றுலாத்துறை இணை அமைச்சர்  திரு பிரகலாத் சிங் பட்டேல், புத்த பூர்ணிமாவுக்கு எல்லோருக்கும் வாழ்த்துக்களைத் தெரிவித்துக் கொண்டார். 2015ஆம் ஆண்டில் புத்த பூர்ணிமாவை தேசிய கொண்டாட்டமாக நடத்த பிரதமர் திரு நரேந்திர மோடி எடுத்த முயற்சிகளுக்கு அவர் நன்றி தெரிவித்தார்
மத்திய அரசின் கலாச்சாரத்துறை அமைச்சகம், சர்வதேச புத்திஸ்ட் கூட்டமைப்புடன் இணைந்து இந்த மெய்நிகர் பிரார்த்தனை நிகழ்ச்சிக்கு ஏற்பாடு செய்திருந்தது. இதில் உலகெங்கிலுமிருந்து, புத்த மடங்களைச் சேர்ந்த பல தலைவர்கள் பங்கேற்றனர். உலகம் முழுவதும் பரவியுள்ள கோவிட்-19 பெருந்தொற்று நோய் பாதிப்பின் காரணமாக புத்த பூர்ணிமா கொண்டாட்டங்கள் மெய்நிகர் மாநாடு மூலம் நடத்தப்படுகின்றன. நோயால் பாதிக்கப்பட்டவர்களுக்காகவும் கோவிட்-19 நோய்க்கு எதிராகப் போராடும், முன்னணி போர்வீரர்களை கௌரவிக்கும் வகையிலும் இந்த வாரம் முழுவதும் உலக பிரார்த்தனை வாரமாக அர்ப்பணிக்கப்படுகிறது.
(
ரசாயனம் மற்றும் உரங்கள் அமைச்சகம்
இந்தியா 4,50,000 ரெம்டெசிவிர் குப்பிகள் இறக்குமதி: 75,000 குப்பிகளை கொண்ட முதல் சரக்கு இன்று வருகிறது
நாட்டில் ரெம்டெசிவிர் பற்றாக்குறையை போக்க, அந்த மருந்தை இதர நாடுகளில் இருந்து இறக்குமதி செய்யும் நடவடிக்கையை மத்திய அரசு தொடங்கியுள்ளது. 75,000 குப்பிகளைக் கொண்ட முதல் சரக்கு இன்று இந்தியா வருகிறது.
மத்திய அரசுக்கு சொந்தமான எச்எல்எல் லைப்கேர் லிமிடெட், அமெரிக்காவில் உள்ள ஜிலீட் சயின்சஸ் என்ற நிறுவனம். எகிப்து நாட்டைச் சேர்ந்த, எவா மருந்தகம் ஆகிவற்றிலிருந்து 4,50,000 குப்பிகள் ரெம்டெசிவிர் மருந்து வாங்க ஆர்டர் கொடுத்துள்ளது. அமெரிக்காவில் உள்ள ஜீலீட் சயின்சஸ் 75,000 முதல் 1,00,000 குப்பிகளை இன்னும் ஒரிரு நாட்களில் விநியோகம் செய்யும் என எதிர்பார்க்கப்படுகிறது. மேலும், ஒரு லட்சம் ரெம்டெசிவிர் குப்பிகள் மே 15ம் தேதிக்குள் விநியோகிக்கப்படும். எவா பார்மா நிறுவனம் தொடக்கத்தில் 10,000 குப்பிகளும், அதைத் தொடர்ந்து 15 நாட்களுக்கு ஒரு முறை 50,000 குப்பிகளை ஜூலை வரை விநியோகிக்கும்.
உள்நாட்டிலும் ரெம்டெசிவிர் உற்பத்தியை மத்திய அரசு அதிகரித்துள்ளது. கடந்த ஏப்ரல் 27ம் தேதி வரை, இந்தியாவில் உள்ள ஏழு ரெம்டெசிவர் தயாரிப்பு நிறுவனங்கள், தங்கள் உற்பத்தியை மாதத்துக்கு 38 லட்சம் குப்பிகள் என்ற அளவிலிருந்து, மாதத்துக்கு 1.03 கோடி என்ற அளவுக்கு அதிகரித்துள்ளன. கடந்த ஏழு நாட்களில், இந்த நிறுவனங்கள் மொத்தம் 13.73 லட்சம் குப்பிகள் ரெம்டெசிவர் மருந்தை விநியோகித்துள்ளன. கடந்த ஏப்ரல் 11ம் தேதி 67,900 குப்பிகள் என்ற அளவில் இருந்த தினசரி விநியோகம், ஏப்ரல் 28ம் தேதி 2.09 லட்சம் குப்பிகளாக அதிகரித்தது. ரெம்டெசிவர் விநியோகத்தை சுமுகமாக மேற்கொள்ள மாநிலங்கள் மற்றும் யூனியன் பிரதேசங்களுக்கு மத்திய உள்துறை அமைச்சகம் ஆலோசனை வழங்கியுள்ளது.
இந்தியாவில் ரெம்டெசிவர் அதிகம் கிடைப்பதற்காக அதன் ஏற்றுமதிக்கு மத்திய அரசு தடை விதித்துள்ளது. அனைவரும் வாங்குவதற்கேற்ப, ரெம்டெசிவிர் மருந்து விலை ரூ.3,500க்கு கீழ் குறைக்கப்பட்டுள்ளது.
ரெம்டெசிவிர் மருந்தின் உற்பத்தியை அதிகரிக்கவும், அதிக அளவில் கிடைக்கச் செய்யவும், அதற்கான சுங்க வரி, ரெம்டெசிவிர் தயாரிப்புக்கு பயன்படும் ஏபிஐ மற்றும் பீட்டா சைக்ளோடெக்ஸ்டிரின் ஆகியவற்றுக்கான சுங்க வரி ஆகியவற்றை 2021 அக்டோபர் 31ம் தேதி வரை ரத்து செய்ய வருவாய்த்துறை கடந்த ஏப்ரல் 20ம் தேதி அறிவித்தது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://pib.gov.in/PressReleasePage.aspx?PRID=1714988
வணிகம் மற்றும் தொழில்துறை அமைச்சகம்
காப்புரிமை வடிவமைப்புகள் மற்றும் வணிக முத்திரைகள் தலைமைக் கட்டுப்பாட்டாளர் அலுவலகம் அறிவுசார் சொத்துரிமைக்காக விண்ணப்பிப்பவர்களின் குறைகளை நிவர்த்தி செய்ய தினசரி திறந்த மாநாடுகளை நடத்துகிறது
காப்புரிமை வடிவமைப்புகள் மற்றும் வணிக முத்திரைகள் தலைமைக் கட்டுப்பாட்டாளர் அலுவலகம் அறிவுசார் சொத்துரிமைக்காக விண்ணப்பிப்பவர்களின் குறைகளை நிவர்த்தி செய்ய தினசரி திறந்த மாநாடுகளை நடத்துகிறது
நாட்டில் அறிவுசார் சொத்துரிமை சூழல் அமைப்பை மேலும் வலுப்படுத்த, காப்புரிமை வடிவமைப்புகள் மற்றும் வணிக முத்திரைகள் தலைமை கட்டுப்பாட்டாளர் அலுவலகம் 17 அக்டோபர் 2022 முதல் தினசரி “திறந்த மாநாடுகளை” நடத்த தொடங்கியுள்ளது.
https://ipindia.gov.in/newsdetail.htm?835/ என்ற இணையதளத்தின் மூலமாக இந்த திறந்த மாநாடுகளில் இணையலாம்.
அறிவு சார் சொத்துரிமை அலுவலகங்களுக்கு நேரில் செல்வதற்கான தேவையைக் குறைப்பதன் மூலம் இதைச் சார்ந்தவர்களுக்கு வசதி செய்து கொடுக்கப்படும் நோக்கத்துடன் இந்த நடைமுறை தொடங்கப்பட்டது. இப்போது, விண்ணப்பதாரர்களின் குறைகள் மற்றும் கேள்விகள் அதிகாரிகளால் விரைவாக நிவர்த்தி செய்யப்படுகின்றன.
அக்டோபர் 17, 2022 முதல் இந்த திறந்த மாநாடு அனைத்து வேலை நாட்களிலும் காலை 10.30 முதல் 11.30 வரை நடைபெறுகிறது. நாடு முழுவதிலுமிருந்து 104 க்கும் மேற்பட்டோர் மாநாட்டின் தொடக்க அமர்வில் இணைந்தனர். காப்புரிமைகள், வடிவமைப்புகள், வணிக முத்திரைகள் மற்றும் காப்புரிமைகள் தளங்களில் எழும் சிக்கல்களை அதிகாரிகளின் கவனத்திற்குக் கொண்டு சென்று, அத்தகைய சிக்கல்களைத் தீர்த்துக் கொள்ள அவர்கள் வழங்கும் பரிந்துரைகளை அறிந்து கொள்ளும் நோக்குடன் ஒவ்வொரு நாளும் பலர் இணைகின்றனர்.
திறந்த மாநாட்டின் போது பெறப்பட்ட கருத்துகளின் அடிப்படையில், இந்திய அறிவுசார் சொத்துரிமை அலுவலகம், வணிக முத்திரை விளக்கம் கேட்பு விசாரணைகளுக்கான "மாறும் காரணப் பட்டியல்" முறையை 1 டிசம்பர் 2022 முதல் நடைமுறைப்படுத்தியுள்ளது. இதில் இணையதளத்திலேயே உள்ள விசாரணை அறைக்கான இணைப்பை அணுக முடியும்.